Sepur modèl skala cilik biasané nganggo mesin tenaga dinamo listrik. Dinamo iki akèhé nganggo setrum arus padha (DC). Nanging uga ana sing nganggo mesin arus bolak-balik (AC). Saliyané iku ing skala sing radha gedhé, uga ana sing nganggo mesin bakar jero utawa mesin uwab. Saiki sing umum nganggo sistem arus bolak-balik (AC) iku namung Märklin waé ing skala H0. Senadyan mengkono uga akèh produsèn liya sing nggawé lokomotif kanggo sistémé Märklin.